***1. melléklet a 2/2014.(II.12.) önkormányzati rendelethez***

**Pályázati felhívás**

**Gara Községi Önkormányzat** tájékoztatja a helyi civil szervezeteket, alapítványokat, egyházakat, hogy Gara Község Önkormányzat Képviselő-testülete a helyi civil szervezetek, alapítványok, egyházak pénzügyi támogatásáról szóló 2/2014. (II.12.) önkormányzati rendelete szerint pályázatot hirdet az érintett szervezetek számára.

**Pályázat célja:**

A pályázat a civil szervezetek, alapítványok, egyházak tárgyév január 1. és december 31. között megrendezésre kerülő rendezvényeinek támogatása, valamint az érintett szervezetek tárgyévi működési költségihez való hozzájárulás.

A támogatásra rendelkezésre álló forrás: 2.800.000 Ft *(tárgyévben a támogatásra szánt pénzkeret)*

**A támogatottak köre** azon civil szervezet, alapítvány, amelyet a 2011. évi CLXXXI. törvény alapján, egyház esetén a 2011. évi CCVI. törvény alapján nyilvántartásba vettek, és székhelye Gara községben van, illetve azon civil szervezet, alapítvány, egyház, amelynek a székhelye nem Gara községben van, de tevékenységét Gara községben fejti ki. A pályázaton nem indulhatnak a pártok és szervezeteik, az önkormányzati, állami fenntartású intézmények.

**A pályázati anyag tartalma**

Pályázni a pályázati adatlap kitöltésével lehet. Az adatlap a Garai Közös Önkormányzati Hivatalban vehető át személyesen ügyfélfogadási időben, vagy letölthető a [www.gara.hu](http://www.gara.hu) honlapról.

**A támogatási döntés, az elbírálás határideje**

A támogatások odaítéléséről **Képviselő-testület** dönt a pályázat benyújtási határidejétől számított 30 napon belül.

**A támogatás formája**

A civil szervezetek, alapítványok, egyházak az elnyert támogatást a támogatási szerződésben meghatározott módon, vehetik igénybe, melyet a támogatott szervezet célja szerinti tevékenységének, működésének költségeire használhat fel folyó év december 31-ig.

A pályázati lapon szereplő költségvetés kiadási tételei, amelyek az adott program megvalósításához, a működéshez igazolhatóan kapcsolódnak:

Működési költségek

- Iroda bérlet, rezsi, kommunikáció

- Bér, tiszteltdíj

- Szakértői költségek

- Utazási költségek

- Szállás, étkezés

- Anyag, eszköz beszerzés

Nem támogathatóak: beruházás, reprezentáció

A pályázat benyújtásához önrész vállalása nem kötelező.

**A pályázatok beadásának módja, helye és határideje**

A pályázat benyújtásának határideje:**2023. április 27. napja, 16.00 óra.**

A pályázat benyújtásának helye: Garai Közös Önkormányzati Hivatal

A pályázatot 1 eredeti példányban, zárt borítékban kell benyújtani.

Hiánypótlásra egy alkalommal van lehetőség. A formailag nem megfelelő pályázatok elutasításra kerülnek.